CELEX: 32005R1856
Language: lt
Date: 2005-11-14 00:00:00
Title: 2005 m. lapkričio 14 d. Komisijos reglamentas (EB) Nr. 1856/2005, iš dalies keičiantis Reglamentą (EB) Nr. 1291/2000, nustatantį bendrąsias išsamias taisykles dėl importo ir eksporto licencijų bei išankstinio nustatymo sertifikatų sistemos taikymo žemės ūkio produktams

15.11.2005   
            
            
               LT
            
            
               Europos Sąjungos oficialusis leidinys
            
            
               L 297/7
            
         
      KOMISIJOS REGLAMENTAS (EB) Nr. 1856/2005
   2005 m. lapkričio 14 d.
   iš dalies keičiantis Reglamentą (EB) Nr. 1291/2000, nustatantį bendrąsias išsamias taisykles dėl importo ir eksporto licencijų bei išankstinio nustatymo sertifikatų sistemos taikymo žemės ūkio produktams
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1971 m. spalio 26 d. Tarybos reglamentą (EEB) Nr. 2358/71 dėl bendro sėklos rinkos organizavimo (1), ypač į jo 4 straipsnio 2 dalį,
   atsižvelgdama į 2004 m. balandžio 29 d. Tarybos reglamentą (EB) Nr. 865/2004 dėl bendro alyvuogių aliejaus ir valgomųjų alyvuogių rinkos organizavimo ir iš dalies keičiantį Reglamentą (EEB) Nr. 827/68 (2), ypač į jo 10 straipsnio 4 dalį,
   kadangi:
   
               (1)
            
            
               Komisijos reglamento (EB) Nr. 1291/2000 (3) 5 straipsnio 1 dalies 4 įtraukoje numatyta, kad sertifikatas nėra būtinas ir jo galima nepateikti atliekant operacijas, susijusias su kiekiais, ne didesniais nei nurodyta to paties reglamento III priede.
            
         
               (2)
            
            
               Sėklų sektoriuje 2004 m. gruodžio 6 d. Komisijos reglamentu (EB) Nr. 2081/2004, nustatančiu informacijos, būtinos įgyvendinant Tarybos reglamentą (EEB) Nr. 2358/71 dėl bendro sėklos rinkos organizavimo, perdavimo taisykles (4), panaikintas 1979 m. birželio 6 d. Komisijos reglamentas (EEB) Nr. 1117/79, nurodantis sėklų sektoriaus produktus, kuriems turi būti taikoma importo licencijų sistema (5), todėl sėklai skirtiems kukurūzams ir hibridiniam sorgui nebetaikoma importo sertifikatų sistema.
            
         
               (3)
            
            
               Reglamento (EB) Nr. 865/2004 10 straipsnio 3 dalyje numatyta, kad alyvuogių aliejaus ir valgomųjų alyvuogių sektoriuje, kai tai būtina tolimesnei rinkos raidai, gali būti nuspręsta bet kuriuos iš 1 straipsnio a punkte išvardytų produktų leisti eksportuoti tik pateikus eksporto sertifikatą. Jeigu nėra tokios būtinybės, eksportuojant šiuos produktus sertifikatų pateikti nebūtina.
            
         
               (4)
            
            
               Todėl reikia atitinkamai iš dalies pakeisti Reglamento (EB) Nr. 1291/2000 III priedą.
            
         
               (5)
            
            
               Šiame reglamente numatytos priemonės atitinka Sėklos vadybos komiteto bei Alyvuogių aliejaus ir valgomųjų alyvuogių vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1291/2000 III priedas iš dalies keičiamas taip:
   
               1)
            
            
               iš B dalies „Aliejai ir riebalai“ išbraukiama dalis „Eksporto licencija su iš anksto nustatyta grąžinamąja išmoka arba be jos (Komisijos reglamentas (EB) Nr. 2543/95)“;
            
         
               2)
            
            
               išbraukiama J dalis „Sėklos“.
            
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2005 m. lapkričio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2005 m. lapkričio 14 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 246, 1971 11 5, p. 1. Reglamentas su paskutiniais pakeitimais, padarytais Reglamentu (EB) Nr. 1782/2003 (OL L 270, 2003 10 21, p. 1).
   
      (2)  OL L 161, 2004 4 30, p. 97.
   
      (3)  OL L 152, 2000 6 24, p. 1. Reglamentas su paskutiniais pakeitimais, padarytais Reglamentu (EB) Nr. 1741/2004 (OL L 311, 2004 10 8, p. 17).
   
      (4)  OL L 360, 2004 12 7, p. 6.
   
      (5)  OL L 139, 1979 6 7, p. 11.